
14 DR.30.6.2008 

 
Untuk tujuan, perketatkan akta. Di mana Akta 118 telah dipinda beberapa kali dan 

hukuman-hukuman yang lebih ketat juga dikenakan kepada pemaju. Selain daripada itu 
penghantaran laporan projek perlu dihantar kepada kementerian ini  sebanyak dua tahun 
sekali iaitu setiap 21 Januari dan 21 Julai. Begitu juga untuk profesional seperti arkitek, 
jurutera, kalau mereka memberi perakuan yang tidak tepat, mereka juga akan dihukum 
dalam Akta 118 ini. 

Jadi Tuan Yang di-Pertua, memang kementerian ini amat prihatin dan kita akan 
sentiasa memantau kemajuan projek ini supaya semua projek perumahan ini dijalankan 
dengan lancar dan tidak akan terbengkalai.   

 

5. Tuan Khairy Jamaluddin Abu Bakar [Rembau] minta Menteri Pengajian Tinggi 
menyatakan sama ada kerajaan akan menawarkan pelajar cemerlang yang didapati tidak 
layak untuk mengikuti kursus pilihan pertama mereka yang telah dipohon melalui Unit Pusat 
Universiti (UPU) dengan pilihan kedua atau seterusnya, agar mereka masih berpeluang 
meneruskan pelajaran dalam bidang lain pula. 

Timbalan Menteri Pengajian Tinggi I [Datuk Ir. Haji Idris bin Haji Haron]:  
Terima kasih Tuan Yang di-Pertua, terima kasih Yang Berhormat Rembau.  Untuk 
makluman Ahli Yang Berhormat, fungsi-fungsi Unit Pusat Universiti sekarang ini telah 
dilaksanakan oleh Bahagian Pengurusan Kemasukan Pelajar di bawah Jabatan Pengajian 
Tinggi dikawal selia oleh Kementerian Pengajian Tinggi Malaysia.  

Yang Berhormat, kemasukan ke IPTA adalah sangat kompetitif dan pelajar tidak 
semestinya mendapat tempat di dalam jurusan pengajian yang dipilih.  Ini adalah kerana 
laluan ke IPTA adalah terhad bagi menampung permintaan yang semakin meningkat. 

Tuan Yang di-Pertua, sistem yang diamalkan sekarang adalah berasaskan kepada 
prinsip meritokrasi.  Sistem ini memberi layanan yang sama kepada setiap pelajar tanpa 
mengira gender, wilayah, perbezaan etnik dan keupayaan fizikal.  Individu boleh mengikuti 
pendidikan tertiary pada setiap peringkat mengikut kelayakan dan minat masing-masing. 

Tuan Yang di-Pertua, untuk makluman Ahli Yang Berhormat berdasarkan prinsip 
meritokrasi, kejayaan calon untuk mendapat tempat di IPTA adalah bergantung kepada 
susunan merit, pemilihan program pengajian dan IPTA yang dipohon.  Sistem pemilihan 
berkomputer yang dilaksanakan oleh pihak kementerian membenarkan pemohon membuat 
lapan pilihan kursus.  Melalui sistem ini, setiap permohonan akan diproses dengan 
memadankan nilai merit dengan kursus pilihan pertama sehinggalah kursus pilihan ke 
lapan. 

Jika nilai merit adalah sesuai dan terdapat kekosongan tempat bagi bidang yang 
dipohon maka tempat yang ditawarkan kepada calon berkenaan akan diperolehi.  Sekiranya 
nilai merit calon tidak melayakkan beliau untuk ditawarkan di tempat bagi kursus pilihan 
pertama, maka secara automatik kursus pilihan kedua dan berikutnya akan diproses dan 
penawaran tempat adalah bergantung kepada nilai merit dan kekosongan tempat bagi 
sesuatu kursus. 

Tuan Yang di-Pertua, trend perkembangan pengajian tinggi global semasa 
menjurus kepada dengan izin massification ataupun sesuai dengan falsafah 
pendemokrasian pendidikan merupakan cabaran dalam perluasan akses pendidikan tertiary 
negara.  Kementerian akan sentiasa memastikan akses pengajian tinggi kepada semua 
daripada pelbagai sumber, bakat dan kebolehan berdasarkan sistem meritokrasi agar 
semua pelajar yang layak tidak tercicir dari mendapat peluang mengikuti pengajian tinggi di 
negara ini.  Terima kasih Tuan Yang di-Pertua. 

Tuan Yang di-Pertua:  Yang Berhormat Rembau. 

Tuan Khairy Jamaluddin Abu Bakar [Rembau]:  Terima kasih Tuan Yang di-
Pertua.  Lanjutan daripada jawapan daripada Timbalan Menteri tadi, saya hendak tanya 
sama ada pihak UPU ada membuat kerjasama ataupun usaha sama dalam bidang 
pemilihan dan penempatan pemohon dengan pihak Jabatan Perkhidmatan Awam (JPA). 
Supaya pelajar-pelajar cemerlang yang memohon bawah JPA terutamanya ke luar negara 



Untuk tujuan, perketatkan akta. Di mana Akta 118 telah dipinda beberapa kali dan hukuman-hukuman yang lebih ketat juga dikenakan kepada pemaju. Selain daripada itu penghantaran laporan projek perlu dihantar kepada kementerian ini sebanyak dua tahun sekali iaitu setiap 21 Januari dan 21 Julai. Begitu juga untuk profesional seperti arkitek, jurutera, kalau mereka memberi perakuan yang tidak tepat, mereka juga akan dihukum dalam Akta 118 ini. Jadi Tuan Yang di-Pertua, memang kementerian ini amat prihatin dan kita akan sentiasa memantau kemajuan projek ini supaya semua projek perumahan ini dijalankan dengan lancar dan tidak akan terbengkalai. 5. Tuan Khairy Jamaluddin Abu Bakar [Rembau] minta Menteri Pengajian Tinggi menyatakan sama ada kerajaan akan menawarkan pelajar cemerlang yang didapati tidak layak untuk mengikuti kursus pilihan pertama mereka yang telah dipohon melalui Unit Pusat Universiti (UPU) dengan pilihan kedua atau seterusnya, agar mereka masih berpeluang meneruskan pelajaran dalam bidang lain pula. Timbalan Menteri Pengajian Tinggi I [Datuk Ir. Haji Idris bin Haji Haron]: Terima kasih Tuan Yang di-Pertua, terima kasih Yang Berhormat Rembau. Untuk makluman Ahli Yang Berhormat, fungsi-fungsi Unit Pusat Universiti sekarang ini telah dilaksanakan oleh Bahagian Pengurusan Kemasukan Pelajar di bawah Jabatan Pengajian Tinggi dikawal selia oleh Kementerian Pengajian Tinggi Malaysia. Yang Berhormat, kemasukan ke IPTA adalah sangat kompetitif dan pelajar tidak semestinya mendapat tempat di dalam jurusan pengajian yang dipilih. Ini adalah kerana laluan ke IPTA adalah terhad bagi menampung permintaan yang semakin meningkat. Tuan Yang di-Pertua, sistem yang diamalkan sekarang adalah berasaskan kepada prinsip meritokrasi. Sistem ini memberi layanan yang sama kepada setiap pelajar tanpa mengira gender, wilayah, perbezaan etnik dan keupayaan fizikal. Individu boleh mengikuti pendidikan tertiary pada setiap peringkat mengikut kelayakan dan minat masing-masing. Tuan Yang di-Pertua, untuk makluman Ahli Yang Berhormat berdasarkan prinsip meritokrasi, kejayaan calon untuk mendapat tempat di IPTA adalah bergantung kepada susunan merit, pemilihan program pengajian dan IPTA yang dipohon. Sistem pemilihan berkomputer yang dilaksanakan oleh pihak kementerian membenarkan pemohon membuat lapan pilihan kursus. Melalui sistem ini, setiap permohonan akan diproses dengan memadankan nilai merit dengan kursus pilihan pertama sehinggalah kursus pilihan ke lapan. Jika nilai merit adalah sesuai dan terdapat kekosongan tempat bagi bidang yang dipohon maka tempat yang ditawarkan kepada calon berkenaan akan diperolehi. Sekiranya nilai merit calon tidak melayakkan beliau untuk ditawarkan di tempat bagi kursus pilihan pertama, maka secara automatik kursus pilihan kedua dan berikutnya akan diproses dan penawaran tempat adalah bergantung kepada nilai merit dan kekosongan tempat bagi sesuatu kursus. Tuan Yang di-Pertua, trend perkembangan pengajian tinggi global semasa menjurus kepada dengan izin massification ataupun sesuai dengan falsafah pendemokrasian pendidikan merupakan cabaran dalam perluasan akses pendidikan tertiary negara. Kementerian akan sentiasa memastikan akses pengajian tinggi kepada semua daripada pelbagai sumber, bakat dan kebolehan berdasarkan sistem meritokrasi agar semua pelajar yang layak tidak tercicir dari mendapat peluang mengikuti pengajian tinggi di negara ini. Terima kasih Tuan Yang di-Pertua. Tuan Yang di-Pertua: Yang Berhormat Rembau. Tuan Khairy Jamaluddin Abu Bakar [Rembau]: Terima kasih Tuan Yang di- Pertua. Lanjutan daripada jawapan daripada Timbalan Menteri tadi, saya hendak tanya sama ada pihak UPU ada membuat kerjasama ataupun usaha sama dalam bidang pemilihan dan penempatan pemohon dengan pihak Jabatan Perkhidmatan Awam (JPA). Supaya pelajar-pelajar cemerlang yang memohon bawah JPA terutamanya ke luar negara.